CELEX: 32017R1170
Language: sk
Date: 2017-06-26 00:00:00
Title: Vykonávacie nariadenie Komisie (EÚ) 2017/1170 z 26. júna 2017 o zatriedení určitého tovaru do kombinovanej nomenklatúry

1.7.2017   
               
               
                  SK
               
               
                  Úradný vestník Európskej únie
               
               
                  L 170/59
               
            VYKONÁVACIE NARIADENIE KOMISIE (EÚ) 2017/1170
      z 26. júna 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:
      
                  (1)
               
               
                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
               
            
                  (2)
               
               
                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
               
            
                  (3)
               
               
                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
               
            
                  (4)
               
               
                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
               
            
                  (5)
               
               
                  Opatrenia stanovené v tomto nariadení sú v súlade so stanoviskom Výboru pre colný kódex,
               
            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 26. júna 2017
         
            
               Za Komisiu
            
            
               v mene predsedu
            
            Stephen QUEST
            
               generálny riaditeľ
            
            
               Generálne riaditeľstvo pre dane a colnú úniu
            
         
      
      
         (1)  Ú. v. EÚ L 269, 10.10.2013, s. 1.
      
         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
         PRÍLOHA
         
                     Opis tovaru
                  
                  
                     Zatriedenie (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Kompaktný prstový prístroj napájaný batériou (tzv. oximeter impulzov – „pulse oximeter“), ktorý v jednej jednotke spája elektronický procesor, dve diódy vyžarujúce svetlo (LED), fotodiódu a LED displej (ponúkajúci rôzne režimy zobrazenia). Vybavený je aj indikátorom vybitej batérie a funkciou signalizácie v prípade vysokej alebo nízkej frekvencie impulzov alebo množstva kyslíku v krvi a „svorkou“ na pripevnenie na prst.
                     Používa sa ako neinvazívna metóda monitorovania osoby v prípade nasýtenia krvi kyslíkom a na meranie frekvencie impulzov prostredníctvom optického žiarenia. Po pripevnení na prst vychádza z diód LED svetlo v dvoch rôznych vlnových dĺžkach, prechádza cez prst a dopadá na fotodiódu. Prístroj meria zmeny absorbancie pri každej vlnovej dĺžke a následne určí/vypočíta nasýtenosť krvi kyslíkom a srdcový tep.
                     Môže sa používať v odbornej lekárskej praxi a vo výskume, v športe, v rámci obchodnej činnosti atď. (napríklad v kyslíkových komorách, pri extrémnom horolezectve v prostredí s nízkym obsahom kyslíka, pri hlbinnom potápaní, môžu ho využívať piloti, hasiči, astronauti atď.).
                     Pozri obrázok (*1).
                  
                  
                     9018 19 10 
                  
                  
                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 9018 , 9018 19  a 9018 19 10 .
                     Prístroj patrí do rozsahu položky 9018 , ktorá pokrýva veľmi širokú škálu nástrojov, prístrojov a zariadení, ktoré sa vo veľkej väčšine prípadov používajú iba v odbornej praxi na prevenciu alebo liečbu choroby alebo na operovanie atď. Nástroje, prístroje a zariadenia tejto položky môžu byť vybavené optickými zariadeniami; môžu tiež využívať elektrickú energiu (pozri aj vysvetlivky k harmonizovanému systému k položke 9018 ). Hoci tento druh prístroja môžu používať laici, ide o prístroj druhu používaného na lekárske účely, keďže poskytuje informácie týkajúce sa „základných životných funkcií organizmu“, ktoré si môžu vyžadovať podrobnejšiu analýzu odborníkov.
                     Zatriedenie do položky 9027  ako prístroje, zariadenia a nástroje na fyzikálne alebo na chemické rozbory využívajúce optické žiarenie je preto vylúčené.
                     Výrobok sa preto má zatriediť pod číselný znak KN 9018 19 10  ako lekárske nástroje, prístroje a zariadenia, monitorovacie prístroje na simultánne monitorovanie dvoch alebo viacerých parametrov.
                  
               
            
         
            (*1)  Obrázok má len informačný charakter.